A Bizottság 839/2004/EK rendelete
(2004. április 28.)
2004 májusában a banánra vonatkozó behozatali engedélyek kiállítása tekintetében a kiegészítő mennyiség céljából a hagyományos piaci szereplők ideiglenes referenciamennyiségeire és a nem hagyományos piaci szereplők ideiglenes allokációira alkalmazandó kiigazítási együtthatók rögzítéséről
AZ EURÓPAI KÖZÖSSÉGEK TANÁCSA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozása következtében a banán Közösségbe történő behozatalára vonatkozó átmeneti intézkedésekről szóló, 2004. április 28-i 838/2004/EK bizottsági rendeletre [1] és különösen annak 6. cikke (2) bekezdésére és 7. cikke (2) bekezdésére,
mivel:
(1) A 838/2004/EK rendelet az új tagállamokba történő banánbehozatal céljából 87000 tonnában rögzítette a 2004 májusában kiállítandó engedélyek tekintetében rendelkezésre álló mennyiséget, 72210 tonnát a hagyományos piaci szereplők részére, 14790 tonnát a nem hagyományos piaci szereplők részére osztottak fel. Annak biztosítása érdekében, hogy e mennyiséget kitöltsék, és a nemzeti hatóságoktól érkezett értesítések fényében, a fenti rendelet 6. cikke (2) bekezdése és 7. cikke (2) bekezdése kiigazítási együttható megállapítását írja elő, amelyeket a hagyományos piaci szereplők ideiglenes egyedi referenciamennyiségére és a nem hagyományos piaci szereplők ideiglenes egyedi allokáció iránti kérelmeire kell az esettől függően alkalmazni.
(2) A nemzeti hatóságoktól érkezett értesítéseknek megfelelően, a hagyományos piaci szereplők összes ideiglenes egyedi referenciamennyisége 574641,501 tonnát tesz ki. A nem hagyományos piaci szereplők ideiglenes egyedi allokáció iránti összes kérelme 203401,506 tonnát tesz ki.
(3) A hagyományos és nem hagyományos piaci szereplők számára rögzíteni kell következésképpen a kiigazítási együtthatókat, amelyeket azon összegek meghatározására kell alkalmazni, amelyek a behozatali engedélykérelmek tárgyát képezhetik a május elején kibocsátott kérelmekért.
(4) Annak érdekében, hogy az importőrök 2004. május elején engedélykérelmet tudjanak benyújtani, e rendeletnek azonnal hatályba kell lépnie,
ELFOGADTA EZT A RENDELETET:
1. cikk
A 838/2004/EK rendelet 5. cikkében rögzített azon rendelkezésre álló mennyiség keretében, amelyre az új tagállamokba történő banánbehozatalra tekintettel 2004 májusában engedélyeket lehet kiállítani,
a) a hagyományos piaci szereplők ideiglenes egyedi referenciamennyiségére alkalmazandó kiigazítási együttható a fenti rendelet 6. cikke (2) bekezdése értelmében 0,67019;
b) a nem hagyományos piaci szereplőknek az ideiglenes egyedi allokáció iránti kérelmeikre alkalmazandó kiigazítási együttható a fenti rendelet 7. cikke (2) bekezdése értelmében 0,25073.
2. cikk
Ez a rendelet 2004. május 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. április 28-án.